**Թիմատի Ջոն Ռայան** (անգլ.՝ Timothy John Ryan, հուլիսի 16, 1973(1973-07-16), Niles, Թրամբուլ, Օհայո, ԱՄՆ), ամերիկացի քաղաքական գործիչ, Դեմոկրատական կուսակցության անդամ, ԱՄՆ Ներկայացուցիչների պալատի անդամ (2003 թվականից)։

Կենսագրություն
--------------

Ծնվել է 1973 թվականի հուլիսի 16-ին Օհայո նահանգի Նայլզ քաղաքում։ Ավագ դպրոցում խաղացել է ամերիկյան ֆուտբոլ, դարձել է թիմի աստղը քվոտերբեկի դիրքում, սկսել է հանդես գալ հեղինակավոր Յանգստաունի համալսարանի թիմում, սակայն պրոֆեսիոնալ սպորտային կարիերայով հանդես չի եկել ծնկի վնասվածքի պատճառով։ Տեղափոխվել է Բոուլինգ-Գրին նահանգի համալսարան, որն ավարտել է քաղաքագիտության բակալավրի աստիճանով։ Դոկտորական աստիճան իրավամբ ստացել է Նյու Հեմփշիրի համալսարանի իրավունքի դպրոցում, նաև սովորել է Ֆլորենցիայի համալսարանում՝ Փենսիլվանիայի նահանգի համալսարանի իրավունքի դպրոցի միջազգային ծրագրով։ 1995-1997 թվականներին կարիերա է սկսել կոնգրեսական Ջեյմս Թրեֆիկանտի աշխատակազմում, այնուհետև աշխատել է Թրումբուլի շրջանի դատախազի գրասենյակում։

2001 թվականին ընտրվել Է Օհայոյի Սենատ, 2002 թվականին հաղթել է ԱՄՆ-ի Ներկայացուցիչների պալատի ընտրություններում՝ զբաղեցնելով Թրեֆիկանտի աթոռը, որը դատապարտվել է կոռուպցիոն մեղադրանքներով։

2006 թվականին պաշտպանել է Secure Fence Act օրինագիծը, որը ենթադրում էր Մեքսիկայի հետ սահմանին արգելքների համակարգ կառուցել անօրինական ներգաղթը կանխելու համար։

2010 թվականին նախաձեռնել է օրինագիծ՝ ազգային արժույթի փոխարժեքն արհեստականորեն նվազեցնող երկրներից ԱՄՆ ապրանքների ներմուծման համար արգելված մաքսային սակագներ սահմանելու մասին (առաջին հերթին նկատի է առնվել Չինաստանը), որը, սակայն, այդպես էլ չի քննարկվել Սենատի կողմից։ Ի սկզբանե հավանություն է տվել ԱՄՆ-ի համար մատչելի առողջապահության մասին ակտում Ստուպակ-Փիթսի փոփոխությանը, որը նախատեսում էր դաշնային բյուջեից աբորտների ֆինանսավորման սահմանափակում, սակայն 2015 թվականի հունվարին հայտարարել էր կանանց ընտրության ազատության երաշխավորման նկատմամբ իր դիրքորոշման փոփոխության մասին։

2019 թվականի ապրիլի 4-ին պաշտոնապես հայտարարել է 2020 թվականի նախագահական ընտրություններում Դեմոկրատական կուսակցությունից իր թեկնածության առաջադրման համար պայքարի մեջ մտնելու մասին։

Ծանոթագրություններ
------------------

1. 1 2 3
2. ↑
3. ↑  Theresa Seiger (2019-04-12)։ «Who is Tim Ryan? 8 things to know about the US representative and presidential hopeful» (անգլերեն)։ Atlanta Journal-Constitution։ Վերցված է 2019-05-26
4. ↑  Jackie Borchardt and Deirdre Shesgreen (2019-04-04)։ «Who is Tim Ryan? 5 things to know about the Ohio Democrat running for president» (անգլերեն)։ Cincinnati Enquirer։ Վերցված է 2019-05-26
5. ↑  Joe Perticone (2019-04-12)։ «Tim Ryan is running for president in 2020. Here's everything we know about the candidate and how he stacks up against the competition» (անգլերեն)։ Business Insider։ Վերցված է 2019-05-21
6. ↑  Ali Vitali (2019-04-04)։ «Ohio Rep. Tim Ryan throws his name into growing 2020 field» (անգլերեն)։ NBC News։ Վերցված է 2019-05-20

Արտաքին հղումներ
----------------

* «RYAN, Timothy J. (1973 - )»։ *Biographical Directory of the United States Congress* (անգլերեն)։ congress.gov։ Վերցված է 2019-05-20
* Կոնգրեսական Թիմ Ռայան Archived 2019-09-25 at the Wayback Machine.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Ֆեյսբուք (անգլ.) · LinkedIn · Թվիթթեր (անգլ.) · Թվիթթեր |
|  |
| Ֆոտո, վիդեո և աուդիո | Ինստագրամ · Ինստագրամ · ՏիկՏոկ · ՅուԹյուբ (անգլ.) · ՅուԹյուբ |
|  |
| Թեմատիկ կայքեր | [D-13 Open Directory Project] · Open Directory Project |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| Չափորոշչային վերահսկողություն | ISNI: 0000000358609671 · LCCN: n2011077378 · VIAF: 209908140 · WorldCat VIAF: 209908140 |

 |